**POZIV ZA DOSTAVU PONUDA**

**za nabavu**

**Izvedbeni projekt sanacije vanjskog dijela Vratareve kućice**

**Evidencijski broj nabave:** **E-JN-50/24-46**

**Poziv za dostavu ponuda**

# **Opći podaci o naručitelju**

Javna ustanova za upravljanje prirodnim vrijednostima Grada Zagreba, Maksimirski perivoj 1,10 000 Zagreb, OIB: 78356795960

Telefon: +385 1 2320460

Internetska adresa: <https://park-maksimir.hr/>

Adresa elektronske pošte: [nabava@prirodazagreb.hr](mailto:nabava@prirodazagreb.hr)

Kontakt osoba: Saša Banić

Telefon: 099 2146 405

Adresa elektronske pošte: [sasa.banic@prirodazagreb.hr](mailto:sasa.banic@prirodazagreb.hr)

**Evidencijski broj nabave: E-JN-50/24-46**

**Vrsta ugovora nabave:** Ugovor

**CPV**: 71242000- izrada projekata i nacrta, procjena troškova

Postupak jednostavne nabave provodi se sukladno Pravilniku o jednostavnoj nabavi od 17. svibnja 2024.

Popis gospodarskih subjekata s kojima je Priroda Grada Zagreba u sukobu interesa:

- KIBELA – obrt za poslovne usluge i savjetovanje, Pavlenski put 5k, Zagreb;

- TRANCE - obrt za usluge i trgovinu, Kupreška 6, Zagreb;

- MYRMEX – obrt za usluge i savjetovanja, Naumovac 5h, Zagreb;

- REGULA – obrt za savjetovanje, Hruševačka 7, Zagreb;

- odvjetnica Ana Šoštarec, Ulica G. Szaba 1a, Zagreb.

# **Podaci o predmetu nabave**

## **Opis predmeta nabave**

Predmet nabave je Izvedbeni projekt sanacije vanjskog dijela Vratareve kućice, a sve prema specifikaciji iz Troškovnika. Sastavni dio ovog poziva je Ponudbeni list koji se nalazi u Prilogu 1., Troškovnik koji se nalazi u Prilogu 2.

Predajom ponude smatra se da su ponuditelji upoznati sa svim uvjetima iz ove dokumentacije.

## **Količina predmeta nabave**

Količina predmeta nabave je razvidna iz Troškovnika.

Ponuditelj mora ponuditi cjelokupni predmet nabave prema tehničkom opisu navedenom u Troškovniku.

Ponude koje obuhvaćaju samo dio traženog opsega neće se razmatrati.

## **Tehničke specifikacije**

Tehničkim specifikacijama utvrđuju se tražene minimalne karakteristike predmeta nabave.

Tehničke specifikacije nalaze se u Troškovniku iz Priloga 2.

U roku za dostavu ponuda gospodarski subjekti mogu zatražiti objašnjenja ili izmjene vezane uz poziv za dostavu ponude i njegove priloge. Naručitelj će odgovor na zatražena objašnjenja ili izmjene vezane uz ovaj poziv staviti na raspolaganje svim gospodarskim subjektima na jednak način na koji je objavio poziv.

## **Troškovnik**

Troškovnik se nalazi u Prilogu 2. ovog Poziva u nestandardiziranom obliku.

Gospodarski subjekt treba popuniti priloženi troškovnik – upisati jediničnu cijenu kao i cijenu ponude bez poreza na dodanu vrijednost.

Jedinična cijena stavke treba obuhvatiti predmet nabave, transport, sve poreze i prireze, (osim PDV-a) i eventualni popust. Cijene svake stavke troškovnika moraju biti iskazane s najviše 2 (dvije) decimale.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“. Ukoliko ne popuni stavku, smatrat će se da se nudi po „0,00 EUR“.

Ponuditelj je dužan popuniti sve stavke troškovnika. Troškovnik nije potrebno potpisati ni ovjeravati pečatom.

Ukoliko ponuditelj izmijeni troškovnik koji se nalazi u prilogu dokumentacije o nabavi (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna dokumentaciji o nabavi, odnosno, da je nepravilna.

## **Mjesto izvršenja predmeta nabave**

Priroda Grada Zagreba, Maksimirski perivoj 1, 10000 Zagreb.

## **Rok izvršenja nabave**

## Usluga treba biti izvršena do 31. 12. 2024. godine.

## **Način određivanja cijene ponude**

Cijena ponude iskazuje se za cjelokupan predmet nabave. Cijena ponude piše se brojkama u apsolutnom iznosu zaokruženo na dvije decimale. Sve ponuđene cijene trebaju biti iskazane u eurima (EUR). U cijenu ponude potrebno je uračunati sve troškove sukladno točci 2.4., bez PDV-a koji se iskazuje zasebno iza cijene ponude.

Jedinične cijene stavki iz ponude su fiksne i nepromjenjive.

Kada cijena ponude bez PDV-a izražena u Troškovniku ne odgovara cijeni ponude bez PDV-a izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

## **Kriterij odabira ponude**

Kriterij za odabir ponude je najniža cijena.

## **Jezik i pismo na kojem se dostavlja ponuda**

Ponuda mora biti napisana na hrvatskom jeziku i latiničnom pismu.

## **Rok valjanosti ponude**

Rok valjanosti ponude je 30 dana od isteka roka za dostavu ponuda.

# **Ostale odredbe**

## **3.1**. **Sklapanje ugovora**

## S odabranim ponuditeljem sklopiti će se ugovor.

## **Rok početka i završetka izvršenja ugovora i ugovorna kazna**

Usluga se može početi izvršavati odmah po potpisu Ugovora o nabavi, a treba biti izvršena najkasnije do 31. prosinca 2024. godine.

Ukoliko odabrani ponuditelj prekorači ugovoreni rok izvršenja predmeta nabave dužan je Naručitelju platiti ugovornu kaznu u iznosu 1‰ od ukupno ugovorene vrijednosti za svaki dan zakašnjenja te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 5 % od ukupno ugovorene vrijednosti (bez PDV-a), a ako odabrani Ponuditelj nastavi kasniti s izvršenjem obveza iz Ugovora, Naručitelj može raskinuti ugovor.

## **Rok, način i uvjeti plaćanja**

Izvršitelj je obvezan prema Naručitelju poslati isključivo eRačun. Obračun i naplata izvršiti će se nakon potpisom prihvaćenih računa od strane Naručitelja, a sve temeljem jedinične cijene iz troškovnika i stvarno izvedenih količina iz Troškovnika. Predujam je isključen.

Naručitelj se obvezuje ovjereni nesporni dio računa isplatiti izvršitelju u roku 60 (šezdeset) dana od dana primitka računa.

## **Dostava ponuda**

Ponude se dostavljaju na e-mail: **nabava@prirodazagreb.hr.**

Rok za dostavu ponuda je  **1. listopada 2024. godine do 14.00 sati.**

Ponude zaprimljene nakon isteka roka za dostavu ponuda neće se razmatrati.

U roku za dostavu ponuda ponuditelji moguzatražiti objašnjenja ili izmjene vezano uz poziv za dostavu ponude i/ili njegove priloge. Naručitelj će odgovor na zatražena objašnjenja ili izmjene vezane za poziv za dostavu ponude i/ili njegove priloge staviti na raspolaganje na jednak način na koji je objavio poziv za dostavu ponude.

Ponuditelj može dostaviti samo jednu ponudu.

U naslovu e-maila potrebno je jasno naznačiti evidencijski broj nabave za koju se ponuditelj javlja.

1. **DOKUMENTI KOJE JE PONUDITELJ DUŽAN DOSTAVITI (SADRŽAJ PONUDE):**
2. Ponudbeni list (ispunjen, potpisan i ovjeren)\_Prilog 1.
3. Troškovnik (ispunjen)\_Prilog 2.
4. Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne stariji od 3 mjeseca od dana objave Poziva za dostavu ponude. Izvadak se može dostaviti u neovjerenoj preslici, s time da Naručitelj zadržava pravo da od odabranog ponuditelja traži dostavu izvornika ili ovjerene preslike izvatka.
5. Potvrda Porezne uprave o stanju duga ili istovrijedne isprave nadležnih tijela koja se izdaje u državi poslovnog nastana gospodarskog subjekta kojom se mora potvrditi da je ispunio obveze plaćanja dospjelih poreznih obveza i obveza za mirovinsko i zdravstveno osiguranje, ne starija od 30 dana od dana objave Poziva za dostavu ponude, osim ako mu sukladno posebnom propisu plaćanje nije dopušteno ili mu je odobrena odgoda plaćanja. Potvrdu je potrebno dostaviti u izvorniku ili ovjerenoj preslici

**Prilog 1.**

**PONUDBENI LIST**

Predmet nabave: Izvedbeni projekt sanacije vanjskog dijela Vratareve kućice

Evidencijski broj: E-JN-50/24-46

**Broj ponude: \_\_\_\_\_\_\_\_\_\_\_\_\_\_\_\_\_**

**Naručitelj:** Javna ustanova za upravljanje prirodnim vrijednostima Grada Zagreba, Maksimirski perivoj 1, 10 000 Zagreb, OIB: 78356795960

|  |  |
| --- | --- |
| Naziv ponuditelja |  |
| Adresa: |  |
| OIB: |  |
| Broj računa (IBAN): |  |
| Naziv poslovne banke: |  |
| Ponuditelj je obveznik plaćanja PDV-a (zaokružiti): | DA NE |
| Telefon / telefaks: |  |
| E-mail: |  |
| *Ime, prezime i funkcija odgovorne/ih osobe/a:* |  |
| *Ime, prezime i funkcija osobe imenovana od strane ponuditelja, odgovorna za izvršenje predmeta nabave:* |  |
| CIJENA PONUDE BEZ PDV-a: |  |
| IZNOS PDV-A: |  |
| CIJENA PONUDE S PDV-om: |  |
| Datum i potpis ponude: |  |
|  | M.P. |